กฎกระทรวงกำหนดอัตราค่าธรรมเนียมการจดทะเบียนการขอตรวจเอกสารการขอสำเนาเอกสารพร้อมคำรับรองและค่าธรรมเนียมอื่นที่เกี่ยวกับบริษัทมหาชนจำกัดพ.ศ. ๒๕๔๙[๑] อาศัยอำนาจตามความในมาตรา๑๔ (๒) แห่งพระราชบัญญัติบริษัทมหาชนจำกัด พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้ข้อ๑ ให้ยกเลิกกฎกระทรวง ฉบับที่ ๕ (พ.ศ.๒๕๓๕) ออกตามความในพระราชบัญญัติบริษัทมหาชนจำกัด พ.ศ. ๒๕๓๕ข้อ๒ ให้กำหนดอัตราค่าธรรมเนียม ดังต่อไปนี้(๑) การจดทะเบียนหนังสือบริคณห์สนธิบริษัททุกจำนวนเงินไม่เกิน๑,๐๐๐,๐๐๐ บาทแห่งจำนวนทุนที่กำหนดไว้ ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๕๐,๐๐๐ บาท(๒) การจดทะเบียนแก้ไขเพิ่มเติมหนังสือบริคณห์สนธิเพื่อเพิ่มทุนก่อนจดทะเบียนเป็นบริษัททุกจำนวนเงินไม่เกิน๑,๐๐๐,๐๐๐ บาทแห่งจำนวนทุนที่กำหนดเพิ่มขึ้น ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๕๐,๐๐๐ บาท(๓) การจดทะเบียนบริษัททุกจำนวนเงินไม่เกิน๑,๐๐๐,๐๐๐ บาทแห่งจำนวนทุนที่กำหนดไว้ ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๒๕๐,๐๐๐ บาท(๔) การจดทะเบียนแปรสภาพบริษัทเอกชนทุกจำนวนเงินไม่เกิน๑,๐๐๐,๐๐๐ บาทแห่งจำนวนทุนที่กำหนดไว้ ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๕๐,๐๐๐ บาท(๕) การจดทะเบียนเพิ่มทุนบริษัททุกจำนวนเงินไม่เกิน๑,๐๐๐,๐๐๐ บาทแห่งจำนวนทุนที่กำหนดเพิ่มขึ้น ๑,๐๐๐ บาทเศษของ ๑,๐๐๐,๐๐๐ บาท ให้คิดเป็น๑,๐๐๐,๐๐๐ บาท แต่เมื่อรวมกันแล้วไม่เกิน ๒๕๐,๐๐๐ บาท(๖) การจดทะเบียนลดทุนบริษัท ๕๐๐ บาท(๗) การจดทะเบียนแก้ไขเพิ่มเติมหนังสือบริคณห์สนธิบริษัทนอกจากกรณีเพิ่มทุนตาม (๒) ๕๐๐ บาท(๘) การจดทะเบียนแก้ไขเพิ่มเติมข้อบังคับของบริษัท ๕๐๐ บาท(๙)การจดทะเบียนตั้งกรรมการใหม่ คนละ ๕๐๐ บาท(๑๐) การจดทะเบียนควบบริษัท ๑๐,๐๐๐ บาท(๑๑) การจดทะเบียนเลิกบริษัท ๕๐๐ บาท(๑๒)การจดทะเบียนเรื่องอื่น ๆ เรื่องละ ๕๐๐ บาท(๑๓) การออกใบสำคัญหรือใบแทนใบสำคัญแสดงการจดทะเบียน ฉบับละ ๒๐๐ บาท(๑๔)การตรวจเอกสารของแต่ละบริษัท ครั้งละ ๕๐ บาท(๑๕) การขอสำเนาหรือขอให้ถ่ายเอกสารพร้อมทั้งคำรับรอง หน้าละ ๕๐ บาทถ้าเป็นการขอสำเนาหรือขอถ่ายเอกสารพร้อมทั้งคำรับรองของบริษัทนอกเขตจังหวัดอันเป็นที่ตั้งสำนักงานใหญ่ของบริษัทนั้นให้เรียกเก็บค่าใช้จ่ายเพิ่มเติมได้เท่าที่จำเป็นทั้งนี้ ตามที่นายทะเบียนกลางประกาศกำหนด(๑๖)การรับรองข้อความในทะเบียน เรื่องละ ๔๐ บาทถ้าเป็นการรับรองข้อความในทะเบียนของบริษัทนอกเขตจังหวัดอันเป็นที่ตั้งสำนักงานใหญ่ของบริษัทนั้น ให้เรียกเก็บค่าใช้จ่ายเพิ่มเติมได้เท่าที่จำเป็น ทั้งนี้ ตามที่นายทะเบียนกลางประกาศกำหนด(๑๗) ค่าธรรมเนียมในการออกเอกสารต่าง ๆ ตามข้อบังคับของบริษัท ครั้ง/ฉบับ/หน้าละ ๑๐ บาทข้อ๓ ค่าธรรมเนียมที่จะต้องเรียกเก็บตามคำขอซึ่งได้ยื่นไว้ก่อนวันใช้บังคับกฎกระทรวงนี้ให้เรียกเก็บตามอัตราค่าธรรมเนียมที่ใช้อยู่ในขณะที่ยื่นคำขอนั้นให้ไว้ ณวันที่ ๘ พฤษภาคม พ.ศ. ๒๕๔๙ปรีชา เลาหพงศ์ชนะรัฐมนตรีช่วยว่าการฯรักษาราชการแทนรัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่อัตราค่าธรรมเนียมการจดทะเบียนบริษัทมหาชนจำกัดการขอตรวจเอกสาร การขอสำเนาเอกสารพร้อมคำรับรอง และค่าธรรมเนียมอื่นที่เกี่ยวกับบริษัทมหาชนจำกัดได้ใช้บังคับมาเป็นเวลานาน ไม่สอดคล้องกับสภาวการณ์ทางเศรษฐกิจในปัจจุบัน สมควรปรับปรุงอัตราค่าธรรมเนียมให้เหมาะสมยิ่งขึ้นจึงจำเป็นต้องออกกฎกระทรวงนี้นันทนา/จัดทำ๒ มิถุนายน ๒๕๔๙ปิยะธิดา/ปรับปรุง๓๐ เมษายน ๒๕๖๒[๑]ราชกิจจานุเบกษา เล่ม ๑๒๓/ตอนที่ ๕๒ ก/หน้า ๑/๒๓ พฤษภาคม ๒๕๔๙